তুমানহান, আর্মেনিয়া
তুমানহান (), আর্মেনিয়ার লোরি প্রদেশের একটি শহর এবং পৌরসভা। এটি আর্মেনিয়ার রাজধানী ইয়েরেভানর ১৪৯ কিলোমিটার উত্তরে এবং প্রাদেশিক কেন্দ্র ভানাদজার থেকে ৩৮ কিলোমিটার উত্তরে অবস্থিত। ২০১১ সালের জনগণনা অনুসারে, তুমানানিয়ানের জনসংখ্যা ১,৭১০, যা ১৯৬৪ সালের ২,৮৬৪ থেকে হ্রাস পেয়েছে। বর্তমানে, ২০১৬ সালের আনুমানিক হিসাব অনুযায়ী শহরটির আনুমানিক ১,০০০ জনসংখ্যা রয়েছে। কবর কায়ারান, শামুত, লরুত, আহনিদজর, আতন, মার্টস এবং কারিনজের নিকটবর্তী গ্রামগুলিও তুমানহান সম্প্রদায়ের অংশ।
জেরুজালেমের পুরনো শহর
আর্মেনীয় মহল্লা (, Haygagan T'aġamas, , Ḩārat al-Arman) চারটি অংশের মধ্যে ক্ষুদ্রতম। আর্মেনীয়রাও ধর্মে খ্রিষ্টান হলেও এটি খ্রিষ্টান মহল্লা থেকে আলাদা। ক্ষুদ্র আকৃতি ও জনসংখ্যা সত্ত্বেও এই অংশে আর্মেনীয় ও তাদের পেট্রিয়ার্কেট স্বাধীনভাবে অবস্থান করছে এবং শহরে সবল অবস্থান ধরে রেখেছে। ১৯৪৮ সালের আরব-ইসরায়েল যুদ্ধের পর চারটি মহল্লাই জর্ডানের অধিকারে আসে। জর্ডানের আইন অনুযায়ী আর্মেনীয় ও অন্যান্য খ্রিষ্টানদেরকে ব্যক্তিগত খ্রিষ্টান স্কুলে বাইবেল ও কুরআনের জন্য সমান সময় দেয়া নিয়ম ছিল এবং এতে চার্চের সম্পদ বাড়ানোতে বাধা ছিল। ১৯৬৭ সালের যুদ্ধ এখানকার বাসিন্দাদের কাছে অলৌকিক ঘটনার কারণে স্বরণীয় হয়ে আছে। এসময় আর্মেনীয় মনাস্টেরিতে দুটি অবিস্ফোরিত বোমা পাওয়া যায়। বর্তমানে ৩,০০০ এরও বেশি আর্মেনীয় জেরুজালেমে বসবাস করে যাদের মধ্যে ৫০০ জন আর্মেনীয় মহল্লায় থাকে। সেমিনারিতে অধ্যয়নরত বা চার্চে কর্মরত কিছু ব্যক্তি সাময়িক বাসিন্দাও এখানে রয়েছে। পেট্রিয়ার্কেট এই মহল্লার জমির ও সেসাথে পশ্চিম জেরুজালেম ও অন্যান্য স্থানের মূল্যবান সম্পদের মালিকানা ভোগ করে। ১৯৭৫ সালে আর্মেনীয় মহল্লায় একটি ধর্মতাত্ত্বিক সেমিনারি স্থাপিত হয়। ১৯৬৭ সালের যুদ্ধের পর ইসরায়েলী সরকার যুদ্ধে ক্ষতিগ্রস্ত চার্চ বা যেকোনো ধর্মীয় স্থাপনা সংস্কারের জন্য ক্ষতিপূরণ দেয়।